Den nordjyske SF?er Lisbeth Bech Poulsen skriver her til aften på sin facebookside, at hun ikke kan stemme for den skatteaftale, som regeringen har indgået med de borgerlige.

Lisbeth Bech Poulsens udmelding kommer netop, som skatteminister Thor Möger Pedersen er i Aalborg for at forklare de lokale SF?er, hvorfor der er indgået aftale om skatten med blå blok i stedet for at lave den med Enhedslisten. Lisbeth Bech Poulsen har på grund af en udlandsrejse endnu ikke udtalt sig om skattereformen, men i dag skriver hun: - Jeg ville ikke udtale mig om skattereformen, mens jeg var i udlandet. Nu er jeg landet og har ikke ændret holdning trods en lang nats overvejelser i flyet. Jeg kan ikke og ville ikke støtte skattereformen i sin helhed. Der er nogle rigtig gode elementer i det - men det samlede billede er for simpelthen for skævt. Gruppeformand i SF, Pernille Vigsø Bagge siger i aften til TV2/Nord, at hun ikke har haft lejlighed til at tale med Lisbeth Bech Poulsen, men hun understreger, at alle folketingsmedlemmer i SF samlet skal stemme for skattereformen.